**COMITETUL JUDEŢEAN PENTRU SITUAŢII DE URGENŢĂ**

**DÂMBOVIŢA**

**HOTĂRÂREA nr. 56/20.10.2020**

**privind aprobarea scenariului de funcţionare pentru unele clase/unităţi de învăţământ din judeţul Dâmboviţa**

Având în vedere:

- prevederile H.G. nr. 856/14.10.2020 privind prelungirea stării de alertă pe teritoriul României începând cu data de 15 octombrie 2020, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19;

- prevederile art. 6 din Ordinul comun al Ministerului Educa**ţ**iei şi Cercetării şi al Ministerului Sănătăţii nr. 5.487/1.494 din 31 august 2020 pentru aprobarea măsurilor de organizare a activităţii în cadrul unităţilor de învăţământ în condiţii de siguranţă epidemiologică pentru prevenirea îmbolnăvirilor cu virusul SARS-CoV-2;

- avizul nr. 10223/20.10.2020 al Inspectoratului Şcolar Judeţean Dâmboviţa emis în baza hotărârilor consiliilor de administraţie ale unităţilor de învăţământ din judeţul Dâmboviţa şi înregistrat la Instituţia Prefectului - judeţul Dâmboviţa sub nr. 10720/20.10.2020;

- avizul nr. 24075/20.10.2020 al Direcţiei de Sănătate Publică Dâmboviţa şi înregistrat la Instituţia Prefectului-judeţul Dâmboviţa sub nr. 10730/20.10.2020;

- Hotărârea C.J.S.U. nr. 54/19.10.2020 privind aprobarea scenariilor de funcţionare pentru unităţile de învăţământ/clase/grupe din judeţul Dâmboviţa.

În considerarea aprobării tacite a proiectului de hotărâre nr. 56, comunicat spre analiză şi dezbatere Comitetului Judeţean pentru Situaţii de Urgenţă la data de 20 octombrie 2020,

În temeiul art. 10 dinRegulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004

**Comitetul Judeţean pentru Situaţii de Urgenţă Dâmboviţa adoptă prezenta**

**HOTĂRÂRE:**

**Art. 1.** ȘcoalaGimnazială „Mareșal Constantin Prezan”, Butimanuva funcţiona **în scenariul 3 (rata de incidență a localității 3,65/1.000 locuitori).**

**Art. 2.** Grădinița cu Program Normal nr. 1, Butimanu va funcţiona **în scenariul 3 (rata de incidență a localității 3,65/1.000 locuitori).**

**Art. 3.** Grădinița cu Program Normal nr. 2 Sterianu, Butimanu va funcţiona **în scenariul 3 (rata de incidență a localității 3,65/1.000 locuitori).**

**Art. 4.** Până la data de 28.10.2020, inclusiv, clasa a IX-a B din cadrul Școlii Gimnaziale Speciale Târgovişte va funcţiona **în scenariul 3.**

**Art. 5.** Până la data de 27.10.2020, inclusiv, clasele a V-a, a VI-a, a VII-a și a VIII-a din cadrul Școlii Gimnaziale Vulcana Pandele vor funcționa **în scenariul 3.**

**Art. 6.** Până la data de 29 octombrie 2020, inclusiv, clasa a III-a B din cadrul Școlii Gimnaziale nr. 1 I. L. Caragiale va funcționa **în scenariul 3.**

**Art. 7.** În situaţia în care până la datele menţionate la art. 1-6, D.S.P. Dâmboviţa nu semnalează niciun impediment, efectele prezentei hotărâri încetează şi activitatea claselor/ unităţilor şcolare menţionate mai sus va fi reluată potrivit scenariului anterior.

**Art. 8.** Hotărârea C.J.S.U. nr. 54/19.10.2020 se modifică în mod corespunzător potrivit dispoziţiilor prezentei hotărâri.

**Art. 9.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Direcţiei de Sănătate Publică Dâmboviţa, Inspectoratului Şcolar Judeţean Dâmboviţa, precum şi primarilor, în calitate de preşedinți ai Comitetelor Locale pentru Situaţii de Urgenţă din următoarele unități administrativ-teritoriale: **Butimanu, Târgoviște, Vulcana-Pandele, I.L. Caragiale**.

**PREŞEDINTELE C.J.S.U. DÂMBOVIŢA**

**PREFECT,**

**dr. Ing. AURELIAN POPA**